เมื่อวันศุกร์ถ่ายไป 3 รอบคับ วันเสาร์ก้อมีอาการปวดแถวทวาร ความรู้สึกเหมือนจะถ่าย แต่เข้าห้องน้ำแล้ว ถ่ายไม่ได้เยอะ ก้อพยายามเบ่ง จนตอนนี้ยังรู้สึกปวดแถวทวาร หรือรูทวาร ควรทำยังไงดีคับ ผลตอนนี้เป็นไฮเปอไทรอยด์ด้วยคับ
สวัสดีค่ะ อาการปวดทวารหนัก อาจจะเกิดจากความผิดปกติบริเวณทางเดินอาหารส่วนปลายเช่นมีก้อนตรงไส้ตรง เป็นริดสีดวงทวารฝีทวารหนัก หรือมีแผลปริบริเวณหูรูดของทวารหนัก เป็นต้นซึ่งถ้าเป็นแค่ชั่วคราวตอนแค่เบ่งอุจจาระแล้วหายไป อาจจะสังเกตอาการดูก่อนถ้าไม่ได้มีก้อนหรือมีเลือดไหลจากทวารหนักร่วมด้วย แต่ถ้าปวดตลอดเวลา ร่วมกับมีก้อนคลำได้ กดเจ็บ การขับถ่ายเปลี่ยนแปลง ควรรีบไปพบแพทย์การดูแลตัวเองเบื้องต้น ดื่มน้ำมากๆ รับประทานอาหารที่มีกากใยสูง ขับถ่ายให้เป็นเวลาและถ่ายทุกวัน ไม่ให้อุจจาระค้างแข็งซึ่งจะทำให้ปวดรอบทวารหนักมากขึ้นได้ส่วนโรคไฮเปอไทรอยด์อาจทำให้ถ่ายเหลวมากผิดปกติได้ แต่ไม่ได้ทำให้ปวดบริเวณทวารหนักโดยตรงค่ะ